28/11/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 15 de novembro de 2016, pola que se concede a autorización administrativa previa, de construcción e declaración de utilidade pública, en concreto, dunha instalación eléctrica en Santiago de Compostela (IN407A 2016/372-1)

Expediente: IN407A 2016/372-1 Promotor: Unión Fenosa Distribución, S. A. Instalación: LMT CT RBT Rúa do Tambre. Concello: Santiago de Compostela 1 O 8 de abril de 2016 o promotor solicitou a autorización administrativa previa, autorización administrativa de construcción e a declaración de utilidade pública da instalación de distribución eléctrica indicada.2 Características técnicas: -LMTS a 20 kV, de 260 m e condutor tipo RHZ1-2OL-12/20 kV-1x240 Al, con orixe na LMTA SCY-824 e final no CT proxectado ‘Rúa do Tambre’. -CTC ‘Rúa do Tambre’, cunha potencia de 250 kVA e unha relación de transformación de 20000/400-230 V con illamento e corte en SF6.3 O proxecto someteuse ó trámite de información pública mediante resolución publicada nos seguintes medios: - Resolución información pública: 4 de maio de 2016. - DOG: 2 de xuño de 2016. - BOP: 20 de maio de 2016. - Xornal “La Voz de Galicia”: 24 de xuño de 2016. - Taboleiro de anuncios do concello: Segundo certificado municipal do 27 de xuño de 2016. Ó mesmo tempo realizáronse notificacións individuais ós titulares que figuran na relación de bens e dereitos afectados.4 Durante o período no que se someteu ó trámite de información pública foron presentadas as seguintes alegacións.  Miguel Javier Becerril Pérez-Romero (Iglesia de Jesucristo de los Santos de los Últimos Días), mediante escrito do 14/06/2016 e do 01/08/2016, expresa a súa oposición ó expediente expropiatorio, alegando en síntese o seguinte:  Existe unha discrepancia na identificación da afección proposta na notificación recibida e na publicada no DOG e BOP. Solicita que se aclare esta cuestión e salienta a importancia que ten a correcta identificación dos bens afectados para a tramitación do expediente expropiatorio.  Tendo en conta o disposto na Lei 24/2013 e no R. D. 1955/2000 respecto das limitacións á servidume e da preferencia da instalación por terreos de titularidade pública no canto dos privados, entende que a liña proxectada podería transcorrer pola beirarrúa que linda a propiedade e no caso do transformador ir soterrado en dita beirarrúa, sen ter que afectar ó interior da propiedade.  Baltasar Otero Rodríguez, mediante escrito do 04/06/2016, solicita que non se declare a utilidade pública e que se soterre na súa totalidade a liña proxectada, alegando en síntese o seguinte:  A liña proxectada estaría na súa maior parte en solo urbano e urbanizable.  O PXOM de Santiago de Compostela prescribe, con carácter xeral, o soterramento das redes eléctricas. Que a afección que resultaría do dito sería menor do previsto por UFD. Destas alegacións déuselle traslado ó promotor que contestou:  Escrito de data 21/06/2016, no que se valoran as alegacións presentadas por Eulogi Carlos Samuel Niass Zarzalejos, no que en síntese manifesta o seguinte:  A liña proxectada é enteiramente soterrada, non sendo o tramo aéreo ó que presuntamente se refire o alegante obxecto do expediente.  No que concirne á utilidade pública esta queda prescrita polo art.54 da Lei 24/2013 do Sector Eléctrico.  Escrito de data 08/07/2016, no que se valoran as alegacións presentadas por Javier Becerril Pérez-Romero (Iglesia de Jesucristo de los Santos de los Últimos Días), no que en síntese manifesta o seguinte:  Na relación de bens e dereitos afectados remitida por UFD figura que a afección á parcela en cuestión é a referenciada como número 2 e comprende 30 m2 en pleno dominio.  A instalación que se proxecta contempla unha LMTS e un CT. No caso deste predio soamente queda afectado polo centro de transformación.  UFD rexeita a modificación do trazado solicitado, alegando, en síntese, o seguinte:  O deseño proxectado é o máis axeitado para o fin perseguido.  No caso da parcela que nos ocupa non existen as limitacións á servidume de paso establecidas no art.58 da Lei 24/2013 ou no art.161 do R. D. 1955/2000.  No linde da parcela non existen beirarrúas.  A maiores, o alegante non achega ningunha documentación que demostre os requisitos necesarios para un cambio de trazado prescritos na normativa citada. O prexuízo causado pola afección será valorado polo Xurado de Expropiación de Galicia.5 Solicitouse o preceptivo informe ás distintas administracións, organismos o, no seu caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.6 Os servizos técnicos da xefatura territorial emitiron informe favorable sobre a dita solicitude.1 Lexislación de aplicación: - Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). - Lei 40/2015, do 1 de outubro, de réxime xurídico do sector público (BOE núm.236, do 02/10/2015). - Lei 24/2013, do 26 de decembro, do sector eléctrico (BOE núm.310, do 27/12/2013). - Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE núm.310, do 27/12/2000). - Real Decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19/03/2008). - Real Decreto 337/2014, do 9 de maio, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 09/06/2014). - Real Decreto 842/2002, do 2 de agosto, polo que se aproba o regulamento electrotécnico para baixa tensión (BOE núm.224, do 18/09/2002). - Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14/10/1982). - Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalación eléctricas que sexan competencia da Comunidade Autónoma de Galicia (DOG núm.34, do 16 de febreiro de 2001). - Decreto 129/2015, do 8 de outubro, polo que se fixa a estrutura orgánica das consellerías da Xunta de Galicia (DOG núm.194, do 09/10/2015). - Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria (DOG núm.232 do 04/12/2015). - Lei do 16 de decembro de 1954, sobre expropiación forzosa (BOE núm.351, do 17/12/1954). - Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). 2 Na visita de campo realizada para examinar o emprazamento das instalación, non se apreciou, nas fincas sometidas a expropiación, ningunha das limitacións á constitución da servidume indicadas no artigo 58 a) da Lei 24/2013, do 26 de decembro, do sector eléctrico.3 En relación coas alegacións formuladas e coas manifestacións do promotor, cómpre sinalar: - Non procede atender a solicitude realizada por don Eloy Jesus Fernandez de Quero Schuller (Iglesia de Jesucristo de los Santos de los Últimos Días) polo seguinte: Logo de requirimento (enviado o 11/10/2016) o alegante non achegou documentación de proposta dun trazado alternativo. - Non procede atender a solicitude realizada por Eulogi Carlos Samuel Niass Zarzalejos polo seguinte: A liña proxectada é enteiramente soterrada, non sendo o tramo aéreo ó que presuntamente se refire o alegante obxecto do expediente.4 No expediente consta un informe favorable dos servizos técnicos desta xefatura territorial. De acordo con todo o indicado, Resolvo: 1 Conceder a autorización administrativa previa, a autorización administrativa de construcción e a declaración de utilidade pública, en concreto, da instalación de distribución eléctrica indicada.2 A instalación executarase no prazo dun ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens e de adquisición dos dereitos afectados, e implicará a urxente ocupación para os efectos do artigo 52 da Lei de Expropiación forzosa.3 Para a posta en funcionamento da instalación autorizada, deberá presentar ante esta xefatura territorial unha solicitude que se acompañará da seguinte documentación: - As declaracións de conformidade relativas ó material ou equipo e as certificacións ou homologacións, se procede. - Un certificado do director da montaxe no que se garantirá o cumprimento das especificacións do proxecto e prescricións complementarias, se as houbese, así como das regulamentacións e normas oportunas para a montaxe da instalación e posta a punto.4 Esta autorización outórgase sen prexuízo de outras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderá interporse recurso de alzada ante o Conselleiro de Economía, Emprego e Industria, no prazo dun mes, contado a partir do día seguinte ó da notificación ou publicación nos termos establecidos na Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015), sen prexuizo de que os interesados poidan interpor calquera outro recurso que se considere pertinente. A Coruña, 15 de novembro de 2016 Isidoro Martínez Arca Xefe Territorial da Coruña